Fontosabb jogszabályváltozások 2017. január 1-jétől (Bér, Normatíva)
h, 01/02/2017 - 10:28 | Szűcs Viktória
Jelen bejegyzésünkben - immár hagyományosan - összefoglaljuk a 2017. január 1-jétől érvényes új, szakágazatunkat (bölcsőde) érintő fontosabb változásokat a bérezési szabályokról és a normatív támogatásokról.
I. A minimálbér és a garantált bérminimum 2017. évi összege
II. Közalkalmazotti illetménytábla 2017.
II/A. Szociális ágazati összevont pótlék
II/B. Bölcsődei pótlék
III/A. Pedagógus Életpálya bértámogatás
IV. Bérkompenzáció 2017
V. BÖLCSŐDEI DAJKA munkakör bevezetése
VI. BÖLCSŐDEI NORMATÍVA - 2017. évi Költségvetési Törvény
A részletekért kattintson a bejegyzés címére!
A szociális ágazati pótlék és kiegészítő pótlék helyett, mától indul a szociális ágazati összevont pótlék
cs, 12/01/2016 - 11:46 | Szűcs Viktória
Mint ahogyan a 2016. július 6. napján készített bejegyzésünkben már közreadtuk, a jogalkotó 2016. december 1-jétől összevonja a szociális ágazati és a kiegészítő pótlékot egy pótlékká, amelyet szociális ágazati összevont pótlékként kell majd a munkáltatóknak (összességében változatlan mértékben egyetlen hónapig ) továbbfolyósítani.
{2017. január 1-jétől a minimálbér és garantált bérminimum változása, illetve az összevont szociális pótlék 7,5 Mrd Ft-tal történő megemelése miatt új, magasabb illetményekkel kell majd számolni, az érintetteknek. Illetve az összevont szociális pótlékot kapók köréből kikerülnek a középfokú végzettségű bölcsődei kisgyermeknevelők, akiknél a bölcsődei pótlékot kell majd alkalmazni a jövőben.}
Felhívjuk a figyelmet, hogy sajnos a pótlék mértéke a 2016. december 1-jétől esedékesé váló összevonással (a nyáron visszamenőlegesen is elvégzett néhány illetményfokozatot érintő korrekció kivételével) nem változtak, azok mindösszesen matematikailag kerültek összeadásra.
A részletes bejegyzésben (ld. a bejegyzés címére kattintás után), - a korábbi időről ismert módon - közzétesszük az új segédtáblákat bruttó/nettó bontásban, illetve részletezzük az alkalmazandó jogszabályi környezetet is.
ÚJ! - Középfokú kisgyermeknevelők bére a jövő évre elfogadott garantált bérminimummal és bölcsődei pótlékkal - Mit is jelent ez számokban?
cs, 11/24/2016 - 21:00 | Szűcs Viktória
Frissítve: 2016.12.30.!
Mint azt korábban közreadtuk, 2016. október 25-én megjelent a Magyar Közlöny 2016. évi 164. számában a középfokú végzettségű kisgyermeknevelők bérrendezésével összefüggő módosításáról szóló 318/2016. (X.25.) Kormányrendelet.
A bölcsődében, mini bölcsődében foglalkoztatott középfokú végzettséggel rendelkező (C, D. E kategóriás) kisgyermeknevelőt 2017. január 1-jétől a fizetési osztálya és a közalkalmazotti jogviszonyban töltött ideje alapján bölcsődei pótlék illeti meg, melynek mértékét a rendelet 6. számú melléklet tartalmazza.
2017. január 1-jétől nem fog járni szociális ágazati összevont pótlék (amely a szociális ágazati és kiegészítő pótlék összegeiből tevődik össze 2016. december 1-jétől)
- a bölcsődei pótlékra jogosult (azaz a középfokú végzettségű - "C", "D", "E" fizetési osztályokba sorolt - bölcsődei kisgyermeknevelő munkakörben) közalkalmazottnak,
- illetve a pedagógus munkakörben (azaz a diplomával rendelkező kisgyermeknevelő, gyógypedagógus, szaktanácsadó és pszichológus munkakörökben) foglalkoztatottnak.
(Ez utóbbi esetben nincs változás! Itt is megerősítjük, hogy a hatályos jogszabályok alapján a pedagógus munkakörben foglalkoztatottnak, a pedagógus életpályás bérezésen túl nem jár a szociális ágazati összevont pótlék és a bölcsődei pótlék sem!)
A bölcsődei pótlék tekintetében - hasonlóan a kiegészítő pótlék szabályaihoz - közalkalmazotti jogviszonyban töltött időnek a fizetési fokozat megállapításának alapjául szolgáló időt kell tekinteni. A közalkalmazott a rendelet új 6. számú mellékletben foglalt táblázat szerinti, a közalkalmazotti jogviszonyban töltött idő alapján történő besorolása minden megkezdett évre tekintettel a tárgyév első napján történik.
A bölcsődei pótlékot - azonosan a két szociális ágazati pótlékhoz - nem kell figyelembe venni az adó- és járulékváltozások ellentételezésére szolgáló, a közalkalmazottat megillető, kormányrendeletben meghatározott kompenzációra való jogosultság és a kompenzáció összegének számítása tekintetében.
A jogszabály normaszövegét külön is csatoljuk.
Továbbá csatoljuk a 2016. november 24-én aláírt VKF megállapodásban rögzített 2017. évi garantált bérminimum + bölcsődei pótlék bevezetéséből adódó illetményemelkedés mértékének számítását tükröző összefoglaló táblázatunkat (bruttó / nettó bontásban).
A nettó számítás nem tartalmazza a bérkompenzációt és a gyermekek után igénybe vehető adókedvezményt.
Segédtáblák elérhetőek a bejegyzés címére kattintás után a csatolmányban!
A bölcsődében és a mini bölcsődében foglalkoztatott, középfokú végzettségű kisgyermeknevelők részére 2017. évben kifizetésre kerülő bölcsődei pótlékhoz nyújtott támogatásról szóló 462/2016. (XII.23.) Kormányrendelet megjelent: Magyar Közöny 2016. évi 216. számában 45. oldaltól